
Nod a phwrpas yr ymchwil yw i weld sut mae canmol ymddygiad da mewn dosbarth yn cael effaith cadarnhaol ar reolaeth dosbarth. Trafodais hwn gyda fy mhartner gan ystyried ein profiad addysgu yn y Cyfnod Sylfaen ble roeddwn ni’n dwy yn cytuno bod canmol ymddygiad da wedi’m helpu ni ym mhersonol gyda rheolaeth dosbarth ac wedyn roeddwn yn dadlau a fyddai hwn yn gweithio cystal gyda’r plant hyn yn Cyfnod Allweddol 2? Penderfynir bod y pwnc sef rheolaeth dosbarth trwy ganmol ymddygiad da yn creu dipyn o diddordeb rhwng y ddwy ohonom a hefyd roeddwn yn gallu gweld bydd ymchwil o gwmpas y pwnc yma yn ddefnyddiol ar gyfer ymarfer ein hunain.  Yn yr aseiniad yma byddaf yn ceisio trafod yr ymchwil a chasglwyd trwy gynnal astudiaeth gwers o gwmpas y cwestiwn ymchwiliadol ‘Sut allwn wella rheolaeth ddosbarth trwy ganmol ymddygiad da?. Byddaf yn edrych ar drosolwg o lenyddiaeth berthnasol, trafod y fethodoleg fe ddefnyddir i gasglu data cynradd ac yna gwerthuso’r data gan hefyd trafod unrhyw argymhellion ar gyfer ymchwil pellach yn y dyfodol.

‘Sut allwn wella rheolaeth ddosbarth trwy ganmol ymddygiad da?’

Cytunodd fy mhartner a finnau i gydweithio oherwydd ein bod ni a diddordeb yn yr un pwnc ymchwil ac wedi cael profiad tebyg o ran rheolaeth dosbarth yn y Cyfnod Sylfaen. Roeddwn y ddwy ohonom wedi cael ein sefydlu yn Gyfnod Allweddol 2 am y profiad addysgu a’r ymchwil yma.

Addysgodd fy mhartner mewn ysgol yn nhref fechan yng Ngorllewin Sir Gaerfyrddin. Mae 116 o ddisgyblion ar y gofrestr, yn cynnwys 19 o blant meithrin amser llawn. Mae dwy ffrwd ieithyddol yn yr ysgol, ond mae plant meithrin, derbyn a blwyddyn 1 yn cael eu haddysgu drwy gyfrwng y Gymraeg. Darparwyd ethos teuluol a gofal bugeiliol o fewn pedair wal yr ysgol. Mae gan tua 18% o’r disgyblion yr hawl i brydau ysgol am ddim. Mae gan 30% o’r disgyblion anghenion dysgu ychwanegol, yn cynnwys nifer bach o ddisgyblion ar ddatganiad o anghenion addysgol arbennig. 
Yr ystafell ddosbarth a fydd yn ymwneud â'r ymchwil hon yw dosbarth gallu cymysg sy'n cynnwys 24 o ddisgyblion ym mlwyddyn 4, 5 a 6. 

Fe wnes i addysgu mewn ysgol drefol yn ne orllewin Cymru sydd a 363 o ddisgyblion rhwng yr oedran 3-11 sydd yn cynnwys 44 o ddisgyblion llawn amser a 22 rhan amser yn y meithrin (Estyn, 2017). Fe'u rhennir y disgyblion mewn i 13 dosbarth, sy'n cynnwys 12 dosbarth oedran cymysg (Estyn, 2017).  Mae tua 5% o ddisgyblion yn derbyn prydau ysgol am ddim sy'n sylweddol is na'r ganran genedlaethol. Mae llawer o ddisgyblion yn siarad Cymraeg gartref, ac mae ychydig iawn o ddisgyblion yn dod o gefndiroedd ethnig lleiafrifol. Mae'r ysgol wedi nodi bod gan 9% o'i disgyblion anghenion dysgu ychwanegol, ond prin iawn yw'r rhai sydd â datganiad o anghenion addysgol arbennig (Estyn, 2017).	
Yr ystafell ddosbarth a fydd yn rhan o'r ymchwil hwn yw dosbarth gallu cymysg sy'n cynnwys 23 o ddisgyblion ym mlwyddyn 3 a 4

Cyhoeddwyd cryn dipyn o lenyddiaeth o gwmpas y pwnc; Sut mae canmol ymddygiad da yn cael effaith ar rheolaeth a ymddygiad y dosbarth. Mae canmoliaeth yn strategaeth sydd yn rhwydd ac yn rhad i weithredu ac wedi bod yn rhywbeth sydd wedi cael ei astudio ers y 1960au fel strategaeth i gynorthwyo athrawon gyda rheolaeth dosbarth (Hall, Lund a Jackson, 1968).  Mae gwerth a phwysigrwydd canmol disgyblion yn enfawr ac mae yna nifer o fuddion o wneud hyn mewn dosbarth fel creu ethos/awyrgylch positif yn y dosbarth, gwella perthynas efo plentyn, atgyfnerthu ymddygiad da ac ysgogi disgyblion i ymdrechu’n galetach (Webster-Stratton). Byddwn ni yn edrych yn benodol ar sut mae canmol ymddygiad da yn medru gwella rheolaeth dosbarth.
Dywedodd yr awdur Ellis a Tod (2014) bod yr angen i athrawon ganolbwyntio ar ymddygiad cadarnhaol wedi ei sefydlu mewn arweiniad ac ymddygiad cenedlaethol. O rhan rheolaeth dosbarth a rheoli ymddygiad, canmoliaeth a adborth cadarnhaol yw un o’r stratagaethau mwyaf effeithiol (Docking). Mae’r damcaniaethau ymddygiaeth sydd wedi cael eu datblygu gan Skinner a Thorndike yn dangos bod gwobrwyo plentyn a chanmoliaeth, anogaeth a sylw yn debygol o olygu y bydd y plentyn yn ailadrodd y weithred honno (Riddal - Leech). 
	‘It has been long established that rewards are more effective than punishment in motivating pupils. By praising and rewarding positive behaviour, others will be encouraged to act similarly’ (DCSF 2009a: 27). 
Mae Canter a Canter (1992) yn credu bod canmoliaeth yn creu awyrgylch cadarnhaol yn y dosbarth, yn helpu i gynnal ymddygiad priodol ac yn lleihau problemau ymddygiad. 
Nododd Broffy (1981) fod yn rhaid i ganmoliaeth gan yr athro fod yn amodol, yn benodol i ymddygiad penodol ac y dylai fod yn ddiffuant i fod yn effeithiol. Mae’r amodau yna yn cyfeirio at ganmoliaeth yn gyffredinol, yn ogystal â hyn roedd Brophy yn pwysleisio’r pwyntiau isod ar gyfer canmoliaeth ar gyfer ymddygiad da:
· Darperir adborth i unigolion yng nghyd-destun ymagwedd dosbarth cyfan le mae ymddygiadau dysgu dymunol yn hysbys
· Dylai’r adborth fod yn ddisgrifiadol a rhoi digon o wybodaeth i’r disgybl i ddeall yr ymddygiad sy’n cael ei chanmol a bod hwn yn amlwg i weddill y dosbarth i fedru dilyn drwy esiampl
· Dylid rhoi adborth cadarnhaol am ymdrech, gwelliant a chyflawniad mewn dysgu ac ymddygiad 
· Ni ddylid cymysgu adborth cadarnhaol gydag adborth negyddol 
Mae Ellis a Tod (2014) yn trafod taw un o’r rhesymau nad yw athrawon yn canmol ymddygiad da digon aml yn y dosbarth yw oherwydd maent yn gweld ymddygiad da fel disgwyliad sylfaenol ac felly ddim yn gweld yr angen i’w chanmol a dathlu. 
	Mae yna lawer o ymchwil ar faint o ganmoliaeth dylai athrawon rhoi i blant i gymharu a faint o sylwadau negyddol gyda Dix 2007 yn awgrymu cymhareb o bum sylwad da i bob sylwad negyddol ond mae Elis a Tod yn pwysleisio bod ansawdd y ganmoliaeth yn bwysicach na’r niferoedd. Mae adborth cadarnhaol gan rywun mae’r disgybl yn parchu yn hytrach na rhywun arall yn llawer mwy tebygol o fod yn fwy arwyddocaol a chael gwell dylanwad. Mae canmoliaeth felly ond yn gweithio os ydy’r disgyblion yn parchu’r athrawon sy’n rhoi’r ganmoliaeth a hefyd ond os ydy’r disgyblion yn parchu cymeradwyaeth athrawon yn gyffredinol.
	Un o’r strategaethau canmoliaeth mae athrawon yn defnyddio yw canmoliaeth agosatrwydd, sy’n golygu anwybyddu ymddygiad gwael trwy ganmol ymddygiad da e.e. os ydy plentyn yn troi o gwmpas a siarad gall yr athro tynnu sylw’r plentyn trwy ganmol rhywun sydd yn eistedd yn smart ac gwynebu’r blaen. Mae’r dechneg hwn yn gallu bod yn fwy pwerus os yw’r athro wedyn yn rhoi canmoliaeth yn syth i’r disgybl sy’n addasu a dangos yr ymddygiad gofynnol (Elis a Tod, 2014). Mae’r math yma o ganmoliaeth yn gweithio pan mae’r disgyblion yn medru clywed yr ymddygiad gofynnol ac mae hwn yn ddigon o ysgogiad Iddyn nhw ymddwyn yn briodol.
	Ar y llaw arall mae Docking yn pwysleisio bod angen i athrawon gwneud mwy na chanmol ymddygiad da ac anwybyddu ymddygiad annerbyniol a bod canmoliaeth yn llawer mwy cymhleth na hyn. Mae Brophy (1981) yn pwysleisio gall canmoliaeth fod yn aneffeithiol yn aml a hyd yn oed yn wrthgynhyrchiol. Mae hwn yn medru digwydd pan mae’r ganmoliaeth yn rhy cyffredinol a nid yn ddigon penodol. Mae astudiaethau ar ddatblygiad plant yn dangos bod plant ifanc lan at tua wyth mlwydd oed gyda’r awydd i blesio oedolion ac mae hyn yn medru cael dylanwad pwerus ar ymddygiad plant.
	Mae athrawon aml yn ymgolli eu hun yn eu haddysgu ac ambell waith nid ydynt yn talu sylw ar yr ymddygiad da sy’n digwydd yn y dosbarth ac os anwybyddir yr ymddygiadau cadarnhaol hyn, mae siawns byddant yn diflannu. Mae’n bwysig bod athrawon yn gwneud ymdrech i ganmol ymddygiad cadarnhaol myfyrwyr. Fodd bynnag, nid yw athrawon sy’n delio gyda 30 o ddisgyblion yn mynd i allu sylwi ar yr holl ymddygiadau penodol a pherthnasol mae’r plant yn perfformio heb sôn am fedru atgyfnerthu’n effeithiol bob tro. Mae rhai athrawon yn ffocysu ar wahanol dargedau ymddygiad da ar gyfer cyfnodau penodol gan ganolbwyntio ar reolau penodol ac atgyfnerthu hyn drwy ganmoliaeth (Docking).  Er hynny, ar achlysur mae pob athro yn naturiol yn synfyfriol a phethau eraill sydd yn mynd ymlaen mewn dosbarth, pethau fel ymdrechu gyda phlentyn a ymddygiad amrhiodol, a mae’r rhain yn medru cael effaith negyddol ar eu gallu nhw i ganolbwyntio wastad ar ymddygiad da mewn dosbarth (Webster - Stratton).  Mae ymchwil yn dangos bod nifer o athrawon yn rhoi mwy o sylw at ymddygiad gwael ac o ganlyniad mae’r sylw hyn yn atgyfnerthu’r camymddygiad ac yn dilyn i fwy o broblemau ymddygiad yn yr ystafell ddosbarth yn enwedig i’r plant sy’n mynnu sylw ( Webster- Stratton). Pan mae athrawon yn cydnabod y pŵer maent yn medru cael ar atgyfnerthu ymddygiad disgyblion maen nhw’n lleihau’r sylw maent yn rhoi i ymddygiadau amhriodol. Wedyn, mae athrawon yn dechrau rhoi mwy o sylw i’r ymddygiad cadarnhaol ac o ganlyniad mae hwn yn medru cael effaith dramatig ac nid yn unig ar unigolion o fewn y dosbarth ond ar y dosbarth cyfan (Webster-Stratton).
	Fodd bynnag mae nifer o athrawon yn amharod i ganmol neu roi sylw cadarnhaol i blant sydd â phroblemau oherwydd eu hofnau y bydd goblygiadau negyddol posibl i blant eraill. Mae rhai athrawon yn pryderu nad yw'n deg canmol rhai plant yn fwy nag eraill a maent yn credu gall beri i rai plant deimlo'n annigonol os nad ydynt yn cael eu canmol gymaint â'u cyd-ddisgyblion (Webster - Stratton).
	Mae canmoliaeth yn offeryn effeithiol a ddefnyddir gyda grŵp o blant oherwydd y pŵer o bwysau gan gyfoedion i annog y disgyblion yn ogystal â bod yn effeithiol gydag unigolion.
	Awgrymodd Elis a Tod (2014) efallai bydd y disgyblion eu hun yn gallu rhoi rhywfaint o wybodaeth am beth yr hoffent ddigwydd pan fyddan nhw yn gwneud rhywbeth da. All hwn efallai bod yn opsiwn i’r disgyblion sydd yn ymddangos nad yw’r cyfuniad arferol o adborth cadarnhaol a gwobrau yn cynnig llawer o apêl. Mae Barrow hefyd yn pwysleisio efallai bod rhai disgyblion sy’n arfer a sylwadau negyddol yn teimlo’n anghyfforddus gyda gormod o ganmoliaeth.
Mae nifer o astudiaethau wedi canfod bod yna cysylltiad rhwng athrawon yn cynyddu faint o ganmoliaeth maent yn defnyddio yn y dosbarth ac ymddygiad cadarnhaol (Floress et al., 2017). 

Mae dulliau ymchwil yn cyfeirio at y technegau a gweithdrefnau a ddefnyddir yn y broses o gasglu a dadansoddi’r data er mwyn cael gwybodaeth a dealltwriaeth fanwl o bwnc penodol.  Y fethodoleg a ddefnyddir yw ymchwil astudiaeth gwers, sy’n fath o ymchwil gweithredu sy'n cynnwys astudiaeth neu archwiliad manwl o'r arfer o addysgu. Datblygwyd y broses yn Siapan a death Peter Dudley (2001) a’r syniad i’r Deyrnas Unedig yn 2001. Mae’n ddull sydd wedi’i harbrofi a phrofi ac wedi datblygu momentwm dros yr 20 mlynedd ddiwethaf.
Mae Peter Dudley (Lesson Study, Professional learning for our time) yn son am sut gall astudio gwersi wella dysgu, gwella'r drefn addysgu, gwella addysg gychwynnol a pharhaus gan athrawon a gwella'r cwricwlwm, yr asesu, yr arweinyddiaeth a'r system gyfan. Noda Dudley (2014) bod nifer o athrawon llwyddiannus yn ddall i raddau i lawer o’r hyn sy’n digwydd yn eu hystafelloedd dosbarth ac mae astudiaeth o’r wers yn gweithio am ei fod yn medru helpu’r athrawon i lenwi’r blychau rhwng yr hyn roedden nhw yn tybio oedd yn digwydd a’r hyn roedd yn digwydd mewn gwirionedd (Imrpoving subject pedagogy through lesson study). Yn yr adran yma o’r aseiniad byddaf yn son am y fethodoleg a ddefnyddir yn ystod yr ymchwil er mwyn casglu’r data gan gyfeirio at unrhyw fanteision a chyfyngiadau wnaethom ystyried.
Penderfynir defnyddio cymysgedd o ymchwil ansoddol a meintiol i gasglu data cynradd. Gan ddefnyddio cymysgedd rydym yn gobeithio cyrraedd casgliad mwy cyflawn. Mae data meintiol yn hawdd trin a gallwn gymharu canlyniadau yn eglur tra bod data ansoddol yn ffocysu ar ansawdd y gwersi. Drwy gynnal yr ymchwil byddwn yn trefnu astudiaeth gwersi gan ganolbwyntio a’r tri phlentyn targed (A,B A C), cyfweliadau grŵp ffocws, adfyfyrio a dadansoddi’r canlyniadau.  Rydym yn bwriadu cynnal cyfweliadau lled strwythuredig a nodiadau arsylwadau i gasglu data ansoddol a siartiau cyfrif i gasglu data meintiol. Mae yna gyfyngiadau i ymchwil ansoddol a meintiol ac felly mae’r defnydd o’r ddau yn opsiwn mwy ffrwythlon (Research methods & methodologies in education). Fel ymchwilydd mae’n bwysig osgoi dangos barn ac emosiynau, felly byddwn yn canolbwyntio ar ddefnyddio ffeithiau pendant a bod yn niwtral ar bob adeg
Ar ôl yr astudiaethau gwersi byddwn yn cynnal cyfweliadau dilynol a bydd hwn yn helpu ni i ddeall prosesau meddwl y disgyblion a darparu gwell dealltwriaeth o’u sefyllfa o ran yr amcan dysgu (Dudley 2014). Penderfynon ar y cyfweliadau lled strwythuredig fel y dull cyfweliad oherwydd mae’n cynnwys cymysgedd o adrannau strwythuredig a distrwythuredig gyda chwestiynau safonol ac agored a phenderfynir o flaen llaw (gweler atodiad X) gan sicrhau ein bod yn osgoi cwestiynau arweiniol, cwestiynau llwythog a chwestiynau dwbl. Oherwydd cyfyngiadau fel amser, penderfynom na fyddem yn gallu cyfweld pob plentyn yn y ddwy ystafell ddosbarth y bu’n yn cynnal yr ymchwil arnynt ac felly dewiswyd sampl fechan yn y ddau yn y gobaith fod y data a gasglwn yn gynrychioliadol neu'n nodweddiadol o'r holl weddill.  Mae'r defnydd o gyfweliadau i gwestiynu samplau o bobl yn hyblyg iawn gydag ystod eang o gymwysiadau. Dewisom i gynnal cyfweliadau wyneb i wyneb gan ddefnyddio grŵp ffocws sy’n cynnwys sampl cynrychioladol o’r dosbarth o ran ymddygiad, rhyw, anghenion ac oedran i dargedi. Bydd y tri disgybl o fewn grwpiau ffocws mor gynrychioladol â phosib o’r dosbarthau priodol a hefyd byddwn yn sicrhau bod y rhain wedi cael eu dewis er lles yr ymchwil yn hytrach nag unrhyw resymau arall megis bias a ffafriaeth ni fydd chwaith unrhyw gysylltiad personol rhwng yr ymchwilwyr a’r cyfranogwyr.
‘The purpose of sampling is to use a relatively small number of cases to find out about a much larger number’ (Stephen Gorard) 
Gall cyfweld grwpiau fod yn ddefnyddiol gyda phlant, gan ei fod yn annog rhyngweithio rhwng y grŵp yn hytrach nag ymateb i gwestiwn oedolyn yn unig. Mae cyfweliadau â grwpiau o blant hefyd yn llai brawychus iddynt na chyfweliadau unigol (Cohen). Mae Dudley (2014) yn pwysleisio dylai cyfweliadau digwydd mor gynted â phosib ar ôl y wers ac felly byddwn yn ceisio gwneud hyn er mwyn cael y wybodaeth fwyaf effeithiol. Dosbarthwyd ffurflen caniatâd i rieni’r cyfranogwyr a bydd hawl gan bob cyfranogwyr dynnu nôl o’r cyfweliad heb oblygiadau negyddol. Yn ogystal â hyn, gofynnir am ganiatâd wrth y plant ar ddechrau’r gwersi yn unol â chanllawiau moesegol ‘BERA’.
Dewisom i gynnal arsylwadau yn y ddwy ysgol hefyd ac mae hyn yn ddull o gasglu data drwy arsylwi yn hytrach na gofyn cwestiynau ac mae’n galluogi’r arsylwr i gymryd golwg ar wahân i’r hyn sydd yn digwydd heb gymryd rhan. Mae arsylwi yn ddull cyflym ac effeithiol er mwyn ennill gwybodaeth rag paratoadol ac i wneud asesiad rhagarweiniol o’r pwnc. (Walliman, 2017). Mae’r dull o arsylwi yn medru cael ei ddefnyddio i gofnodi data meintiol ac ansoddol ac felly fe wnaethon gasglu nodiadau maes fel data ansoddol a siart cyfrif fel data meintiol. Wrth arsylwi byddwn yn defnyddio tabl geirfa gadarnhaol a negyddol er mwyn canfod data rhifiadol ac er mwyn cyfoethogi hyn, byddwn hefyd yn gwneud sylwadau ysgrifenedig er mwyn casglu data ansoddol
Defnyddion ni'r dull samplo tebygolrwydd i ddewis y sampl ym mhob un o'r dosbarthiadau a gwnaethom sicrhau bod pob grŵp (rhyw, grŵp blwyddyn) wedi ei ail-gyflwyno yn y sampl (Nicholas Walliman). Cyfyngir ar faint y sampl gan nifer o ffactorau megis amser, nifer yr ymchwilwyr ac adnoddau (Cohen). 
	 
Ymchwil ansoddol yn cynnwys cyfweliadau lled-strwythuredig a nodiadau maes yn ystod yr arsylwadau. Ymchwil meintiol yn cynnwys y tablau siart cyfrif yn ystod yr arsylwadau. Defnyddion ni system siart cyfrif er mwyn cofnodi ffeithiau ac i osgoi fod yn feirniadol (David Hopkins). Cyn mynd ati i gynnal y cyfweliadau grŵp fe wnaethom yn siŵr o ymchwilio cyfweliadau effeithiol. Wnaethom sicrhau ein bod yn wrandawyr cydymdeimladol, diddorol a sylwgar i wneud yn siŵr ein bod yn cyfleu i’r plant ein bod yn gwerthfawrogi eu barn. Roedd rhaid i ni wneud yn siŵr ein bod yn niwtral o ran deunydd y pwnc a ddim yn mynegi barn ein hunain i ganiatáu ein bod ddim yn cael dylanwad ar atebion y plant. Fe wnaethom ymadrodd y cwestiynau yn yr un modd ar gyfer y ddau grŵp ond roeddwn hefyd yn barod i aralleirio cwestiynau os nad oedd y plant yn eu deall neu yn cynnig ateb amwys neu yn rhy gyffredinol. Y prif resymau wnaethon ni defnyddio cyfweliadau oedd ffocysu ar agwedd benodol mewn dyfnder yn yr ystafell dosbarth ac i ddarparu gwybodaeth ddiagnositc gyffredinol. Byddwn yn defnyddio'r un gyfres o gwestiynau yn y ddau gyfweliad i gynyddi gymaroldeb ymatebion y plant (Doing research in Education). Mae nifer o fanteision i gwestiynau penagored: maent yn hyblyg; maent yn caniatáu i'r cyfwelydd brocio fel y gall fynd i fwy o ddyfnder os yw'n dewis, neu i glirio unrhyw gamddealltwriaeth. (Cohen). Mae gofyn cwestiynau penagored hefyd yn caniatáu bod llais y plant yn ganolog i’r drafodaeth a rhoi’r cyfle iddynt i ddadansoddi ymddygiad eu hun a’r effaith mae canmoliaeth yn cael hyn.
	Fe wnaethon ni ganolbwyntio'n bennaf ar ddull arsylwi strwythuredig a defnyddio system gyfrif i gofnodi gwybodaeth am y myfyrwyr. Roedd hyn yn ein galluogi i sicrhau bod y wybodaeth a gasglwyd gennym yn ffeithiol yn hytrach nag yn feirniadol (David Hopkins). Defnyddion ni un siart cyfrif i gasglu data ar ganmoliaeth yn gyffredinol yn yr ystafell ddosbarth a Thabl arall a oedd yn fwy arbenigol ar dri disgybl targed. 
I adfyfyrio’r gwersi rydym wedi penderfynu defnyddio dull sy’n seiliedig ar waith Gibbs sy’n ffocysu ar y cylch myfyriol sy’n cynnwys chwech cam unigryw sy'n arwain o ddisgrifiad y digwyddiad/profiad drwy i'r casgliadau ac ystyriaeth ar gyfer digwyddiadau yn y dyfodol (Gibbs). Byddwn yn adfyfyrio’r gwersi drwy ddilyn dull Gibbs (1988) sy’n ein caniatáu i symud yn rhesymegol o un gam i’r llall sy’n cynnwys:

1. Digwyddiadau 
2. Teimladau 
3. Llwyddiannau/Methiannau
4. Dadansoddiad 
5. Casgliadau 
6. Cynllun gweithredu

Bydd adfyfyrio ar y gwes yn medru helpu ni i edrych ar ffyrdd i newid a gwella ein methodoleg ar gyfer casglu data am y wers ddilynol.

Mae cynnal ymchwil yn cynnwys plant bob amser yn codi materion moesegol ynghylch a sut mae’r plant yn cael eu trin ac felly mae ystyried y materion moesegol yma yn holl bwysig (Wallimam, 2017). Wrth gynnal y gwaith ymchwil yn yr ysgolion byddwn yn sicrhau ein bod yn cael caniatâd o rieni’r disgyblion ac yna cydsyniad o’r disgyblion. Fodd bynnag byddwn yn cydymffurfio gyda chanllawiau BERA (2018) gan egluro i’r disgyblion bod ganddynt yr hawl i dynnu’n ôl ar unrhyw adeg yn ystod yr ymchwil.  Yn ystod yr ymchwiliad fe fydd gan y plant yr hawl i fynegi barn ac i’r farn honno gael ei ystyried, hyn yn cydymffurfio gydag Erthygl 12, UNCRC. Byddaf yn sicrhau fy mod i yn dilyn canllawiau'r gweithle addysg, canllawiau BERA (2018)  a chanllawiau cod ymarfer moeseg ac integredd y Brifysgol ynglŷn â chaniatâd a chydsyniad.
Byddaf yn dilyn polisïau diogelu'r ysgol a’r Brifysgol er mwyn lles y plant.
Byddaf yn sicrhau bod yna ddau ymchwilydd yn bresennol yn ystod cyfweliadau'r grwpiau ffocws.
Sicrhau bod y data ar gael i rieni, athrawon a chyfranogwyr os ydynt yn dymuno. I ganiatáu cyfrinachedd ac anhysbysrwydd y plant ar ysgolion Byddwn yn cydymffurfio a chanllawiau BERA (2018) drwy gyfeirio at yr ysgolion fel ysgol 1 ac ysgol 2
Byddwn hefyd yn cyfeirio at y cyfryngwyr drwy ddefnyddio llythrennau e.e.. Plentyn A. Yn ogystal â hyn byddwn yn sicrhau ein bod yn diogelu a storio data yn gywir gan ddilyn polisi archifo data’r Brifysgol sef y Cod Ymarfer Moeseg ac Integredd Ymchwil PCYDDS 2017 - 2020. Byddwn yn sicrhau bod y data yn cael ei throsglwyddo yn electroneg pan yn bosib a diogelwyd gan gyfrinair a byddwn yn sicrhau bod unrhyw ffeiliau ar bapur yn cael ei throsglwyddo yn electroneg mor gynted â phosib ac yna yn cael ei diogelu gan gyfrinair.

Roedd y wers gyntaf yn Ysgol 1 a’r pwnc oedd Mathemateg a nod y wers oedd trin a dehongli data. Mae’r dosbarth yn cynnwys cymysgedd o ddisgyblion blwyddyn 4, 5 a 6 ac felly roedd yna nifer o weithgareddau yn cymryd lle ar yr un pryd. Roedd blwyddyn 4 a 6 yn canolbwyntio ar ddehongli graff a oedd wedi cael ei pharatoi iddynt ac roedd blwyddyn 5 yn llunio graff llinell ei hunain. Roedd yna ddefnydd helaethon o eirfa gadarnhaol o ganmoliaeth yn cael eu defnyddio trwy gydol y wers megis ‘ffantastig’, ‘da iawn ti/chi’, ‘arbennig a gwych’. Yn ogystal â defnyddio geirfa gadarnhaol i ganmol, roedd yr athrawes yn defnyddio unigolion fel esiamplau da ac yn eu wobrwyo trwy ddefnyddio siart ‘Ymddygiad da’. Dewisodd yr athro unigolyn ar gyfer ymddygiad da gan ganmol ymddygiad penodol. Roedd plentyn A yn gwrando trwy barchu llais disgybl arall yn y dosbarth pan yn ddarllen wrth y bwrdd gwyn rhyngweithiol. Roedd plentyn A yn fodeli ymddygiad da trwy eistedd yn llonydd, gwynebu’r ffordd iawn a dangos diddordeb. Roedd yr athrawes wedi canmol ymddygiad y plentyn gan bwysleisio ar yr hyn roedd yn ei wneud er mwyn i weddill y dosbarth medru copïo. Roedd hwn wedi gweithio’n dda ac roedd gweddill y dosbarth yn medru deall yn union pan roedd disgybl Ac wedi cael canmoliaeth wrth yr athrawes. Roedd hwn yn ymddangos i weithio’n well na’r ganmoliaeth gyffredinol.
Mae athrawon yn aml yn defnyddio arwyddion di-eiriau penodol neu ysgogiadau sydd wedi sefydlu'n glir ac yn cyfeirio at reolau penodol ar gyfer ymddygiad. Yn Ysgol 1, roedd yr athrawon yn defnyddio ‘Olwyn Fflat’ fel strategaeth ar gyfer rheolaeth dosbarth. Defnyddiodd yr athrawes hon i gael sylw'r dosbarth cyfan ar adegau pan oedd y sŵn yn cynyddu yn uwch na’r disgwyl. Mae’n strategaeth gydweithredol sy’n golygu bod rhaid i’r plant ymateb ar lafar i orchymyn yr athrawes bob tro ac felly mae’n tawelu’r dosbarth cyfan yn syth. Roedd yr athrawes yn mynd ati i ganmol y dosbarth cyfan ar ôl iddynt ymateb a thawelu, ac mae hwn yn annog y plant i ddilyn y strategaeth bob tro i barhau i gyrraedd disgwyliadau’r strategaeth.
	Yn dilyn ymlaen o’r wers gyntaf penderfynwyd bod labeli’r ganmoliaeth yn glir yn fwy effeithiol nag canmol yn gyffredinol. Mae’r plant yn cael gwell dealltwriaeth o ba ymddygiadau sy’n cael ei chanmol ac yn cymryd mwy o falchder o ganmoliaeth fanwl a penodol. Oherwydd ein bod yn canolbwyntio ar ganmol ymddygiad da roedd hyn yn golygu roeddwn yn defnyddio llai o sylwadau negyddol. Roedd hwn yn amlwg yn y data meintiol a chasglwyd ac roedd hwn yn cael effaith dda ar ymddygiad.

Gwers Greadigol oedd y wers yn Ysgol 2. Nod y wers oedd cyfansoddi darn yn seiliedig ar thema'r dosbarth ‘Dewch ar frys!’. Y gweithgaredd cyntaf oedd i’r plant i feddwl am funud tywod am beth yw ystyr ‘Dewch ar frys!’. Ar ôl trafod ambell syniad o beth mae’r thema yn golygu yn gyffredinol a chael atebion fel ‘heddlu’, ‘ambiwlans’, ‘helpu pobl’, symudon flaen i’r gweithgaredd nesaf. Rhan nesaf y wers oedd I rhannu’r disgyblion mewn grwpiau o 4 i feddwl am sefyllfa real neu ddychmygus ar y thema, er mwyn allu cyfleu’r sefyllfa mewn gerddoriaeth. Prif dasg y wers oedd cyfansoddi darn yn seiliedig ar y thema ‘Dewch ar Frys!’ gan ddefnyddio offerynnau traw a di-draw, sain, delwedd ac aml gyfrwng neu lais. Tasg greadigol oedd hwn er mwyn i’r plant arbrofi a gweithio’n annibynnol i greu dehongliad eu hunain ar gerddoriaeth sy’n cysylltu ar thema ac yn cyfleu sefyllfa. Roedd y wers y rhoi cyfle i’r plant i ddysgu’n gydweithredol, dysgu’n annibynnol a hefyd yn asesu eu medrau creadigol. Meini prawf llwyddiant y wers oedd i’r plant i gyfansoddi darn syml, i weithio mewn grwpiau bychain yn annibynnol, ac i werthuso ac asesu eu gwaith.
Roedd y plant erbyn diwedd y wers yn perfformio i weddill y dosbarth yn eu grwpiau a hefyd yn trafod y sefyllfa er mwyn i’r disgyblion medru dilyn y darn. Yn ystod y wers roeddwn yn casglu tystiolaeth o sut oedd y plant yn cael eu chanmol megis yn unigol, mewn grŵp neu fel dosbarth cyfan trwy hefyd cymryd sylw o’r iaith o’r ganmoliaeth oedd yn cael ei ddefnyddio.
	Yn yr ysgol roeddwn yn defnyddio ‘Llond Llaw’ fel strategaeth rheolaeth dosbarth. Mae Llond Llaw yn ystum neu’n orchymyn sy’n cael ei defnyddio yn yr ysgol yn rheolaidd ac felly yn strategaeth sydd wedi cael ei phrofi ac yn un mae’r plant yn gyfarwydd a defnyddio. Mae'r gorchymyn o lond llaw yn golygu'r rheolau isod i’r plant:
· Clustiau ar agor 
· Llygaid ar yr athro 
· Ceg ar gau 
· Dwylo ar y glin
· Traed ar y llawr 
Roedd defnyddio’r strategaeth yma yn ystod y wers yn caniatáu i mi anwybyddu unrhyw ymddygiad dieisiau, ac yn galluogi mi i ffocysu ar ganmol yr unigolion oedd yn ymateb i’r gorchymyn a dilyn y rheolau. Roedd  hwn yn y pendraw yn cael effaith domino ar y dosbarth cyfan. Roeddwn ond yn dewis unigolion yn y sefyllfa yma er mwyn dangos esiampl dda i’r gweddill, yn yr obaith byddant yn dilyn.

Mae’r defnydd o strategaethau sefydledig rheolaeth dosbarth fel ‘llond llaw’ ac ‘olwyn fflat’ yn gwella ymddygiad y dosbarth mewn ffyrdd gwahanol. Mae rôl o ganmol y plant yn wahanol yn y ddwy strategaeth. Mae’r chanmoliaeth yn digwydd yn ystod llond llaw trwy’r athrawes yn defnyddio unigolyn fel esiampl dda er mwyn i’r neges cael effaith domino ar weddill y dosbarth. Roedd yr athrawes yn canmol y dosbarth cyfan yn gyffredinol ar ol iddynt ymateb yn briodol i’r olwyn fflat ar y diwedd. Mae ‘Olwyn fflat’ yn fwy slic ac yn gyflymach ac oherwydd yr angen i’r plant ymateb yn syth falle bod ganddynt fwy o chwant a diddordeb. Ar ol defnyddio ‘llond llaw’ yn y dosbarth roeddwn yn teimlo efallai bod e’n strategaeth sy’n fwy addas at oedran plant blwyddyn 3 a 4 oherwydd eu bod yn fwy awyddus i blesio. Mae ‘Llond llaw’ yn medru cymryd tipyn o amser oherwydd I’w ddefnyddio’n gywir, mae angen i’r athro aros nes bod pawb wedi tawelu cyn parhau gyda’r wers.
	Roedd y grŵp ffocws Ysgol 2 yn disgrifio ymddygiad y dosbarth yn ddireidus a siaradus ond yn  dda ar y cyfan. Roedd y disgyblion yn disgrifio sut roedd ymddygiad y dosbarth yn amrywio yn dibynnu ar yr athrawon a hefyd wahanol bynciau. Roedd disgybl C yn son am sut roedd ymddygiad unigolion yn gwella neu yn dirywio yn dibynnu ar faint maen nhw’n hoffi’r pwnc penodol roedd yn cael ei addysgu. Cytunodd y disgyblion eu bod yn hoffi cael ei canmol am eu ymddygiad, gwaith ac ymdrech ac bod mae canmoliaeth yn gwneud Iddyn nhw deimlo’n hapus a gwybodus. Ar yr un modd dwedodd disgybl B bod canmoliaeth yn gallu cael effaith negyddol ac yn gallu gwneud rhai disgyblion yn fwy cystadleuol gyda eu chyd ddisgyblion ac yn gallu gwneud nhw yn drahaus ond roedd hwn wrth gwrs yn dibynnu ar bersonoliaeth disgyblion a ddim yn gyffredin. Ar y llaw arall roedd y plant wedi sylwi bod ambell ddisgybl ddim yn cymryd unrhyw sylw o ganmoliaeth ac eraill wedyn yn rhoi’r gorau iddi os yn gweld cyd ddisgyblion yn cael canmoliaeth. Ar y cyfan, roedd y disgyblion yn hyderus i ddweud eu bod yn hoff iawn o derbyn canmoliaeth fel dosbarth cyfan oherwydd bod hwn yn golygu doedd neb yn cweryla ac yn dangos eu bod yn gweithio gyda’u gilydd yn dda. Serch hyn, roeddent wrth eu bodd yn derbyn canmoliaeth wrtth yr athrawon yn unigol. Fel grŵp, cytunodd y disgyblion taw’r canlyniad oedd bod canmoliaeth yn helpu ymddygiad y dosbarth ar y cyfan ac yn gwneud Iddyn nhw eisiau gweithio yn galetach.
	Roedd grŵp ffocws Ysgol 1 yn trafod bod mae canmol unigolion yn y dosbarth yn annog eraill i ddilyn esiampl a sut mae canmoliaeth yn gwneud Iddyn nhw deimlo’n hapus. Roedd y plant yn hoffi cael ei ganmol fel dosbarth ac mewn grwpiau. Disgrifiodd y disgyblion sut roedd ymddygiad cyd disgyblion yn cael effaith ar ymddygiad eu hunain a daethant I’r cytundeb bod canmoliaeth yn cael gwell effaith ar ymddygiad y dosbarth nag adborth negyddol oherwydd bod sylwadau negyddol yn gallu gwneud Iddyn nhw siomi a rhoi'r gorau iddi.
	Roedd y data a chasglwyd o’r cyfweliadau yn eithaf tebyg gyda’r plant i gyd yn teimlo bod canmoliaeth yn well strategaeth nag sylwadau negyddol i wella ymddygiad yn y dosbarth. Roedd y ddau grŵp ffocws yn hoffi’r teimlad o gael ei chanmol gyda’r ddau yn disgrifio’r teimlad o hapusrwydd wrth dderbyn canmoliaeth o’r athrawon, ond roedd y grŵp ffocws yn ysgol 2 hefyd yn gallu gweld sut all canmoliaeth cael effaith negyddol ar rhai o fewn y dosbarth ac yn gallu gwneud rhai disgyblion yn rhy hyderus ac awdurdodol. Yn ogystal â hyn, roedd grwp ffocws ysgol 2 hefyd wedi disgrifio sut mae canmol unigolion yn gallu achosi dadleuon yn y dosbarth, ac yn gallu diflasu'r rhai sydd byth yn derbyn canmoliaeth. Roedd y ddau grwp hefyd yn son am y syniad bod canmoliaeth yn annog iddynt weithio’n galetach.

Mae’r graff Ffigur 1 uchod (gweler atodiad C am y data crai),  yn dangos faint o weithiau yn y ddwy wers fe wnaethom ganmol neu roi sylwadau negyddol i’r dosbarth cyfan, grwpiau ac unigolion. Fel y gwelir yn y graff, efallai oherwydd roeddwn yn canolbwyntio ar dynnu sylw i’r ymddygiad da roedd y ddefnydd o sylwadau negyddol yn cymharol isel. Mae llenyddiaeth yn dangos sut mae anwybyddu ymddygiad gwael a chanmol ymddygiad da yn cael effaith cadarnhaol ar reolaeth dosbarth (Stratton). Roedd yr unigolion yn y dosbarth yn cael ei chanmol y fwyaf yn ysgol 1 ond yn ysgol 2 roedd yr unigolion a’r grwpiau yn cael eu canmol y mwyaf. Gweithgaredd grwp oedd y prif weithgaredd yn y wers yn Ysgol 2 ac felly mae hwn yn gwneud synwyr. 
Roedd y plant yn y grwp ffocws Ysgol 2 yn son am sut mae canmoliaeth yn gallu achosi dadleuon yn y dosbarth, a chreu naws cystadleuol ar adegau. Ni ellir anwybyddu’r ffaith felly bod y plant ddim wastad yn gweld canmoliaeth fel rhywbeth cadarnhaol. Byddai ymarferwyr lluniadaeth yn cytuno ac yn credu bod canmoliaeth yn creu hierarchaethau a chystadleuaeth yn yr ystafell ddosbarth (Robins, 2012). Ar wahan I hynny gellid ddweud bod y grwp yn cytuno bod canmoliaeth ar y cyfan yn helpu ymddygiad y dosbarth. 
 Ar y llaw arall roedd y grwp ffocws yn Ysgol 1 ond yn gweld canmoliaeth fel rhywbeth da,  a ddim wedi son eu bod yn gallu achosi cystadleuaeth a diflastod rhwng disgyblion. Mae hyn yn cadarnhau gwaith Stratton (2002) mae rhai myfyrwyr yn ymateb i ganmoliaeth ac anogiad athrawon yn cadarnhaol tra bod eraill yn ddrwgdybus ohono.
Roedd y grwpiau ffocws yn y ddwy ysgol wedi trafod sut mae canmoliaeth yn gwneud nhw deimlo’n hapus ac yn fwy hyderus yn beth maen nhw’n gwneud. Nodir Robins (2012) sut mae canmoliaeth yn ysgogydd pwerus ac mae canmol disgyblion am ymddygiad da neu waith da yn helpu adeiladu eu hunan barch a hunanhyder.

	Wrth edrych ar ffigur 2 uchod (gweler atodiad B am y data crai), mae canmoliaeth gyffredinol yn cyfeirio at eiriau o ganmoliaeth megis ‘Da iawn’, ‘gwych’ a ‘ffantastig’ ac mae canmoliaeth wedi’i labelu yn cyfeirio at sylwadau sydd wedi cael ei ehangu ac yn son am rywbeth penodol e.e. ‘Da iawn am roi dy law lan i ateb cwestiwn’. Mae’n amlwg wrth edrych ar y graff roedd yna lawer mwy o ganmoliaeth gyffredinol wedi digwydd yn y wers gyntaf ac ar ol trafodaeth a chyfweliad gyda’r grwp ffocws yn dilyn y wers, fe benderfynwyd bod canmoliaeth benodol yn cael gwell effaith ar y cyfan. Fe wrandawon ar lais y plant ar ôl iddynt son bod canmoliaeth benodol yn rhwyddach iddyn nhw ddeall. Roedd e’n rhwydd I weld yn gwmws beth maen nhw wedi gwneud yn iawn er mwyn allu ailadrodd hwn eto. Roedd y plant hefyd yn dweud bod e’n rhwyddach i ddilyn esiampl dda os mae’r ganmoliaeth yn benodol, iddyn nhw gael gwybod yn union beth wnaeth plesio’r athrawes. 
	Un o’r cwestiynau yn y cyfweliad oedd ‘Sut i chi’n hoffi cael eich canmol?’ ac roedd y plant i gyd yn cytuno taw’r canmoliaethgorau oedd yr un wedi’i labeli i ymddygiad penodol, oherwydd bod e’n rhwyddach i ddilyn a chopïo neu ailadrodd.

Mae llawer o ymagweddau a chynlluniau sy’n ymwneud a gwella ymddygiad yn seiliedig a cynhyddu faint o canmoliaeth mae athrawon yn defnyddio yn yr ystafell ddosbarth er mwyn cynyddu hunan barch a hefyd atgyfnerthu ymddygiad dymunol. Mae canmol ymddygiad da i wella ymddygiad wedi cael ei profi I fod yn fwy effeithiol a llai niwedidiol nag cosb (Robertson 1996). 
Fodd bynnag, fel a dangosir yr ymchwil yn ein astudiaethau o gwersi mae yna peryglon o rhoi canmoliaeth amhriodol fel creu awyrgylch rhy cystadleuol neu all plant teimlo fel rhoi lan os mae pawb arall yn derbyn canmoliaeth ond am nhw yn y dosbarth. Mae’r effeitholrwydd hefyd yn medru dibynnu ar oedran y plant, effellai na fydd plant ifanc yn sylwi pan fo canmoliaeth yn ddiffuant ond efallai bydd hwn yn fwy amlwg i blant yn hyn. Mae plant ifanc hefyd yn fwy awyddus I blesio’r athro/athrawes ond efallai all hwn achosi ambaras wrth iddynt fynd yn hyn (Robertson 1996). 
Yn yr ymchwil fe wnaethom ni ganfod bod labelu’r canmoliaeth yn cael well effaith ar y plant ond yn ogystal a hyn mae pob plentyn yn cael ei effeithio yn wahanol a mae rhaid i athro/athrawes allu newid y ffordd y caiff canmoliaeth ei chyflwyno. Efellai byddwn wedi cael ymchwil hollol wahanol yn gwneud yr ymchwil gyda plant yn ifancach neu yn hyn. Er bod canmoliaeth yn medru gwella ymddygiad yn y dosbath mae’n gallu achosi nifer o niweidiau megis mae’n medru ymddangos yn nawddoglyd, achosi embaras a codi disgwyliadau ffug ac efallai byddai defnyddio plant targed neu wedi cynnal yr ymchwil yn ysgolion arall neu oedrannau eraill byddai rhai wedi bod yn mwy amlwg (Robertson 1996). 
Roedd y ddau grwp wnaethom ni cyfweld a yn cytuno bod canmoliaeth yn cael effaith cadarnhaol ar ymddygiad ei hunain a ymddygiad y dosbarth cyfan. 

Pe bawn i’n ymchwilio i astudiaeth gwers eto byddwn i’n edrych yn fwy manwl ar gael data meintiol ar gyfer y gwahaniaeth rhwng canmoliaeth gyffredinol a chanmoliaeth wedi’i labelu gan edrych a’r canrannau o’r ddau yn y dosbarth i fedru gweld gwir wahaniaeth mewn effeithiolrwydd.
I sicrhau dibynadwyedd yn gofnodiad yr atebion byddai recordio neu ffilmio’r wers wedi cyfoethogi’r data can sicrhau bod y cofnodiad o’r data meintiol yn gywir (Walliman, 2017). Wrth edrych yn ol, fe ddewison ni'r plant targed ar ran ei ymddygiad ond mae canmoliaeth yn rhywbeth sydd yn effeithio pob plentyn mewn gwahanol ffyrdd ac yn dibynnu ar nifer o wahanol ffactorau fel personoliaeth, magwraeth a.y.b. ac felly tybed a bydd dewis plant targed arall wedi rhoi gwahanol ganlyniadau yn gyfan gwbl? 

Cwestiynau 
1) Sut fyddech chi’n disgrifio ymddygiad y dosbarth? 
2) Sut i chi’n credu bod eich ymddygiad yn cael effaith ar eich dysgu? 
3) Sut i chi’n credu bod ymddygiad y dosbarth yn cael effaith ar eich ymddygiad chi? 
4) Pam/Am beth roedd yr athrawes yn eich canmol? 
5) Sut oeddech chi’n teimlo pan oedd yr athrawes yn eich canmol? 
6) Ydych chi’n teimlo eich bod yn cael eich canmol yn ddigon aml? Eglurwch eich ateb. 
7) Sut i chi’n hoffi cael eich canmol? A pham?
8) Ydych chi’n credu bod canmoliaeth yn cael effaith ar eich ymddygiad?

	Siart cyfrif o ymddygiadau'r tri phlentyn ffocws Ysgol 2

	
	Plentyn 1
	Plentyn 2
	Plentyn 3

	Canmoliaeth cyffredinol
	I I I 
	I I
	I 

	Canmoliaeth wedi’i labelu
	I I I I  I
	I I I I   I I I
	I I I I   I I I I






	Siart cyfrif o ymddygiadau'r tri phlentyn ffocws Ysgol 1

	
	Plentyn 1
	Plentyn 2
	Plentyn 3

	Canmoliaeth gyffredinol
	I I I I    I I
	I I I I   I I I I
	I I I I   I I I I

	Canmoliaeth wedi’i labelu
	I I I I  
	I I I I   I
	I I I I   

	Siart cyfrif o eirfa gadarnhaol/negyddol ysgol 2

	
	Dosbarth cyfan
	Grŵp
	Unigolion

	Cadarnhaol
	I I I I     I
	I I I I     I I I I
	I I I I        I I I I     

	Negyddol 
	I I
	I
	I I I I     







	Siart cyfrif o eirfa gadarnhaol/negyddol ysgol 1

	
	Dosbarth cyfan
	Grŵp
	Unigolion

	Cadarnhaol
	I I I I     l l l l
	I I I I
	I I I I    I I I I   l l l l  

	Negyddol 
	I I l
	
	I I I I     



































Dosbarth cyfan 	Cadarnhaol	Negyddol 	Cadarnhaol	Negyddol 	Ysgol 1 	Ysgol 2 	9	2	6	2	Grŵp	Cadarnhaol	Negyddol 	Cadarnhaol	Negyddol 	Ysgol 1 	Ysgol 2 	4	0	9	1	Unigolion	Cadarnhaol	Negyddol 	Cadarnhaol	Negyddol 	Ysgol 1 	Ysgol 2 	14	5	9	5	



Plentyn 1 	Canmoliaeth Cyffredinol	Canmoliaeth wedi'i labelu	Canmoliaeth Cyffredinol	Canmoliaeth wedi'i labelu 	Ysgol 1 	Ysgol 2 	7	4	3	6	Plentyn 2 	Canmoliaeth Cyffredinol	Canmoliaeth wedi'i labelu	Canmoliaeth Cyffredinol	Canmoliaeth wedi'i labelu 	Ysgol 1 	Ysgol 2 	9	6	2	8	Plentyn 3 	Canmoliaeth Cyffredinol	Canmoliaeth wedi'i labelu	Canmoliaeth Cyffredinol	Canmoliaeth wedi'i labelu 	Ysgol 1 	Ysgol 2 	10	5	1	10	

